CELEX: 62018TN0126
Language: ro
Date: 2018-02-27 00:00:00
Title: Cauza T-126/18: Acțiune introdusă la 27 februarie 2018 – Van Haren Schoenen/Comisia

23.4.2018   
            
            
               RO
            
            
               Jurnalul Oficial al Uniunii Europene
            
            
               C 142/65
            
         Acțiune introdusă la 27 februarie 2018 – Van Haren Schoenen/Comisia
   (Cauza T-126/18)
   (2018/C 142/83)
   Limba de procedură: neerlandeza
   
      Părțile
   
   
      Reclamantă: van Haren Schoenen BV (Waalwijk, Țările de Jos) (reprezentanți: S. De Knop, B. Natens, A. Willems și M. Meulenbelt, avocați)
   
      Pârâtă: Comisia Europeană
   
      Concluziile
   
   Reclamanta solicită Tribunalului:
   
               —
            
            
               declararea admisibilității cererii;
            
         
               —
            
            
               declararea nulității Regulamentului de punere în aplicare (UE) 2017/2232 al Comisiei din 4 decembrie 2017 de reinstituire a unei taxe antidumping definitive și de percepere definitivă a taxei provizorii instituite asupra importurilor de anumite tipuri de încălțăminte cu fețe din piele originare din Republica Populară Chineză și Vietnam și produse de anumiți producători-exportatori din Republica Populară Chineză și Vietnam și de punere în aplicare a hotărârii Curții de Justiție în cauzele conexate C-659/13 și C-34/14; și
            
         
               —
            
            
               obligarea Comisiei Europene la plata cheltuielilor de judecată.
            
         
      Motivele și principalele argumente
   
   În susținerea acțiunii, reclamanta invocă cinci motive.
   
               1.
            
            
               Primul motiv întemeiat pe încălcarea articolului 5 alineatele (1) și (2) TUE prin lipsa unui temei legal al regulamentului în litigiu și, în subsidiar, încălcarea echilibrului instituțional prevăzut la articolul 13 alineatul (2) TUE.
            
         
               2.
            
            
               Al doilea motiv întemeiat pe încălcarea articolului 266 TFUE prin omisiunea de a lua măsurile necesare în vederea executării Hotărârii din 4 februarie 2016, C & J Clark International (C-659/13 și C-34/14, EU:C:2016:74).
            
         
               3.
            
            
               Al treilea motiv întemeiat pe încălcarea articolului 1 alineatul (1) și a articolului 10 alineatul (1) din Regulamentul (UE) 2016/1036 (1) și a principiului securității juridice prin impunerea unor taxe antidumping asupra unor produse care sunt puse în liberă circulație.
            
         
               4.
            
            
               Al patrulea motiv întemeiat pe încălcarea articolului 21 din Regulamentul (UE) 2016/1036 întrucât taxele antidumping sunt impuse fără a efectua o nouă apreciere a interesului Uniunii. În opinia reclamantei, în orice caz, ar fi vădit incorect să se decidă că impunerea taxelor antidumping a fost în interesul Uniunii.
            
         
               5.
            
            
               Al cincilea motiv întemeiat pe încălcarea articolului 5 alineatele (1) și (4) TUE prin adoptarea unui act care depășește ceea ce este necesar pentru atingerea obiectivului său.
            
         
      (1)  Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (JO 2016, L 176, p. 21).